У Вікіпедыі ёсць артыкулы пра іншых асоб з прозвішчам Дмахоўскі.


**Казімір Рох Дмахоўскі** (польск.: Kazimierz Dmochowski, руск.: Казимир Дмоховский; 24 чэрвеня 1779, в. Забалоцце, Віленская губерня, цяпер Мёрскі раён — 11 студзеня 1851, Санкт-Пецярбург) — рымска-каталіцкі дзеяч, магілёўскі архібіскуп.

Біяграфія
---------

Навучаўся ў Краславіўскай семінарыі (Віцебская губерня). 6 лютага 1803 высвечаны ў Вільні на ксяндза, на працягу 10 гадоў дапаможнік у курыі Віленскай дыяцэзіі. Канонік курляндскі ад 1807, віленскі ад 1812. Ад 1813 асэсар віленскай кансісторыі, ад 1815 — асэсар Рымска-каталіцкай калегіі ў Пецярбургу. У 1821—1823 засядацель рымска-каталіцкай калегіі ў Пецярбургу. У 1823 прызначаны віленскім дэканам. Ад 29 чэрвеня 1841 тытулярны біскуп Мілецкі, біскуп-суфраган курляндскі Віленскай дыяцэзіі (прызначаны 17 снежня 1840). Пасля смерці мітрапаліта Паўлоўскага ў 1842 прызначаны старшынёй рымска-каталіцкай калегіі. Ад 3 ліпеня 1848 магілёўскі архібіскуп. 26 лістапада 1848 прыняў палій у касцёле Св. Кацярыны ў Пецярбургу, а 29 чэрвеня 1849 урачыста ўведзены ў магілёўскі кафедральны сабор. Праз яго старэчасць, адначасова з прызначэннем у архібіскупы яму дадзены быў памагаты са званнем каад’ютара і правам спадчыны Ігнацій Галавінскі. Да прызначэння архібіскупам намагаўся не канфліктаваць з уладамі і здолеў заваяваць іх давер. Тым не менш, не гледзячы на свой век і перашкоды ўладаў правёў візітацыю парафій Віцебскае і Магілёўскае губерняў, што дазволіла ліквідаваць злоўжыванні ў дыяцэзіі. Актыўна супрацьдзейнічаў зачыненню кляштараў (у 1840-я ўлады зачынілі 191 мужчынскі і 18 жаночых кляштараў). Быў аскетам, цярпліва ствіўся да іншых. Як адначаў Галавінскі, Дмахоўскі быў «*чалавекам ціхім, сціплым, глыбока пакорлівым і добрым*».

Пахаваны ў Пецярбургу на Смаленскіх могілках. Паводле яго тастаменту, у 1901 яго рэшткі са Смаленскіх могілак перанеслі на Выбаргскія могілкі ў касцёл Адведвання Дзевы Марыі святой Альжбетай.

Зноскі
------

Літаратура
----------

* *Таццяна Шышова.* Католическая энциклопедия. В 5 т. (руск.). — М.: Издательство францисканцев, 2002—2013.

Спасылкі
--------

* Дмоховский, Казимир
* Archbishop Kazimierz Roch Dmochowski †


|  |  |  |
| --- | --- | --- |
| Папярэднік**Хасэ Кальва** | **Мілецкія біскупы**1840—1840 | Пераемнік**—** |
| Папярэднік**Ігнацій Паўлоўскі** | **Магілёўскія архібіскупы**1849—1851 | Пераемнік**Ігнацій Галавінскі** |

| ⛭Архібіскупы магілёўскія |
| --- |
| Архібіскупы | 
* Станіслаў Богуш-Сестранцэвіч
* Каспар Цецішоўскі
* Ігнацы Паўлоўскі
* Казімір Дмахоўскі
* Ігнацы Галавінскі
* Вацлаў Жылінскі
* Антоній Фіялкоўскі
* Аляксандр Казімір Гінтаўт-Дзевалтоўскі
* Шыман Марцін Казлоўскі
* Баляслаў Геранім Клапатоўскі
* Ежы Юзаф Шэмбак
* Апалінарый Унукоўскі
* Вінцэнт Ключынскі
* Эдвард Роп
* Ян Цепляк
* Баляслаў Слосканс

 |  |
| Дапаможныя біскупы | 
* Цыпрыян Адынец
* Мацей Павел Мажджанеўскі
* Матэвуш Ліпскі
* Іаахім Юзаф Грабоўскі
* Юзаф Максіміліян Станеўскі
* Юрый Івашкевіч
* Караль Недзялкоўскі
* Ян Цепляк
* Антоній Малецкі
* Тэафілюс Матулёніс

 |

|  |  |
| --- | --- |
| ⚙️   Слоўнікі і энцыклапедыі | Рускі біяграфічны |
| Генеалогія і некрапалістыка | Sejm-Wielki.pl |
| Нарматыўны кантроль | VIAF: 6029151778227118130007 |